cyanic-selkie/wikianc huggingface dataset:
Kilby Island
Kilby Reef
Kilby Reef er eit lite, isolert rev som kjem til syne ved fjøre sjø, og som ligg 200 meter søraust for øya. Denne vart først kartlagd i februar 1957 av eit lag leia av løytnant R. C. Newcomb i US Navy på USS «Glacier». Det vart kartlagd på ny av ANARE i 1962, under ei sjømåling av Newcomb Bay av d'A. T. Gale, og då kalla opp etter Kilby Island.
Antarctic Automatic Weather Stations Project
I dag driv og vedlikeheld AWS-prosjektet kring 63 automatiske vêrstasjonar i Antarktis, meir enn halvparten av alle stasjonane som i dag er i drift på kontinentet.
Otis Davis
Otis Crandall Davis er ein USA-amerikansk friidrettsutøvar som vann to gullmedaljar under Sommar-OL 1960. Davis, som er frå Tuscaloosa i Alabama, gjorde teneste i fire år i USA sitt flyvåpen. Mellom anna deltok han i Koreakrigen. Deretter studerte han ved University of Oregon, der han var aktiv på basketball-laget.
26 år gammal byrja Davis å trene friidrett. I sin fyrste sesong tevla han på dei kortaste distansane, men i 1959 satsa han på 400 meter. Han sette personleg rekord med 45,8 sekundar då han i 1960 vart USA-meister. På plass i Roma vann han sin OL-semifinale med ny personbeste; 45,5. I finalen den 2. september kjempa han ein knallhard kamp om gullmedaljen med tyske Carl Kaufmann. Begge pressa seg til yttarste og fekk sluttida 44,9 sekundar, ny verdsrekord med tre tidels sekund. Davis heldt så vidt unna for Kaufmann, dei uoffisielle elektroniske tidene vart rekna til 45,07 og 45,08. To dagar seinare møttest dei same to på siste-etappe på 4 x 400 meter stafett. Etter solide løp av lagkameratane Jack Yerman, Earl Young og Glenn Davis hadde Otis Davis ingen store vanskar med å sikre OL-gullet framom Kaufmann og det alltyske mannskapet.
Dantaxi 4x48
Dantaxi 4x48 er det største taxiselskapet i Danmark.
Selskapet har bilar i København, Greve, Guldborgsund, Nordsjælland, Køge, Lejre, Roskilde, Slagelse, Solrød, Stævns, Vordingborg, Favrskov, Odder, Randers, Silkeborg, Skanderborg, Skive, Viborg, Aarhus, Hjørring, Thisted, Aalborg, Skagen, Billund, Sønderborg, Vejen, Aabenraa og på Bornholm. I alt består flåten av ca. 1500 bilar.
Dantaxi blei danna i juni 2008 ved ein fusjon av Codan Taxi og Taxamotor. Dantaxi var opphavleg namnet på eit taxiselskap i Aarhus som i 2002 blei fusjonert inn i det dåverande Taxamotor.
Selskapet deltar i eit nordisk samarbeid med svenske Taxikurir og norske Norgestaxi.
Anton Skulberg
Anton Skulberg var ein norsk veterinær-professor og politikar for Senterpartiet, fødd i Oslo. I 1972-73 var han kyrkje- og undervisningsminister i Korvald-regerjinga.
Skulberg utdanna seg til veterinær, tok eksamen i veterinærmedisin i 1949. Frå 1961 var han førsteamanuensis ved Institutt for næringsmiddelhygiene og forskningsleiar av Forskningsutvalet for konservar. I 1965 tok han doktorgraden på Norges veterinærhøgskule på avhandlinga Studies on the formation of toxin by clostridium botulinum. År 1970 vart han utnemnd til professor i næringsmiddelhygiene ved Norges veterinærhøgskule og året etter til direktør for Norsk institutt for næringsmiddelforskning.
I 1964 vart Skulberg vald til ordførar i Spydeberg kommune, dermed var han også medlem av fylkestinget i Østfold. Frå 1969 var han stortingsrepresentant for Senterpartiet i Østfold. Hausten 1972 vart han leiar for Kyrkje- og undervisningsdepartementet i Lars Korvald si mindretalsregjering beståande av Kristeleg Folkeparti, Senterpartiet og Venstre. Skulberg gjekk tilbake til Stortinget etter stortingsvalet 1973. I den andre og siste stortingsperioden sin, 1973-77, var han medlem av kommunal- og miljøvernkomiteen.
Skulberg vart utnemnd til riddar av 1. klasse av St. Olavs Orden i 1989.
Bjørn G. Andersen
Andersen var son til Knut Severin Andersen f. Grothaug (1882-1958) bondeson frå Hornindal i Nordfjord og seinare gartnar i Stavanger, og Elise Andersen f. Rafoss (1890-1987) frå Stavanger (Kvinesdal). Han vart gift 5. juli 1951 med fysioterapeut Astrid E. Kruse Andersen (1926-2020). Andersen blei professor i kvartærgeologi (som dosent) på Institutt for geologi ved Universitetet i Oslo frå 1956 til 1970, og med tida ved Universitetet i Bergen fram til 1982, før han drog attende til Oslo (UiO) der han jobba dei 9 siste åra før han vart pensjonist. I periodar var han instituttstyrar på universiteta både i Oslo og i Bergen. Han heldt plassen i eit emeritus-kontor heilt fram til hausten 2011, då sjukdom overmanna han. Andersen var ein høgt skatta førelesar og hadde jamleg kontakt med mange av studentane sine, nokre heilt til dei siste dagane han levde. I alt leidde han meir enn 30 årskull fram til eksamen i glasialgeologi.
Bidrag til kvartærgeologien i Noreg
Andersen bidrog mykje til oppbygginga av kvartærgeologien ved Universitetet i Bergen, og han fekk stor innverknad da han evna å trekkje både forskarar og studentar med seg i sitt verdsomspennande kontaktnett. Han utførte feltarbeid på fleire kontinent i tillegg til si omfattande geologiske kartlegging av Noreg. Andersen var i USA og Alaska frå 1954 til 1956 som stipendiat ved Yale University, og etter kvart reiste han med fleire amerikanske forskargrupper til Antarktis ei rekkje gonger. Den første ekspedisjonen til Sørpolen kom etter ein periode der Noregs interesser for staden var små etter bragda til Roald Amundsen i 1911-1912. Andersen vart den andre nordmannen som var på sørpolpunktet etter Amundsen. Førstemann fekk faktisk den flybilletten Andersen hadde og landa der om lag ei veke før han. Leiarane for denne amerikanske ekspedisjonen heidra Andersen for innsatsen blant anna ved å gje ein fjelltopp namnet (Andersen Escarpment) etter han.
Då Andersen gjorde feltstudia sine i Ryfylke til si hovudoppgåve, med Werner Werenskiold som vegleiar, gjorde han banebrytande arbeid både metodisk og teoretisk. Han utvikla metodar med bruk av stereoskopiske flyfoto for kartlegging av morener. Utover på 1950- og 1960-talet kartla han morenelandskap i mykje av landet, frå Sørlandet til Troms. Kartlegginga av morenene på Jæren og Sørlandet vart grunnlaget for jobben med doktorgraden som blei avslutta med disputas i 1960, med Olaf Holtedahl som vegleiar.
Han oppdaga ein hittil ukjend plass i Rogaland, med bergartar frå kambrosilur som låg mykje lågare enn grunnfjellet rundt. Dei innsamla fossilane frå denne plassen blei gjevne til Paleontologisk museum på Tøyen, og leidde mellom anna til at professor Gunnar Henningsmoen fann ein til då ukjend trilobittart, som fekk namnet (Ptychparia anderseni) etter Andersen. I samband med jobben i områda omkring Lysefjorden blei det også utvikla metodar for å bestemme klimatiske forhold ved å rekonstruere breane frå istida. Mange geologar og geografar har brukt desse metodane som framleis er like verdifulle.
Den første artikkelen Andersen publiserte vart ein av dei mest grunnlegjande artiklane i glasialgeologien i Noreg, (Mangerud, 2011) sjølv om han kom nokre år før C-14 datering blei tilgjengeleg, eit verktøy ein ikkje kan klare seg utan i dag. Han rekonstruerte «yngre dryas»-breen i Lysefjorden i tre dimensjonar og sammenlikna han med dagens brear på Grønland. Vidare brukte han dei høgste sidemorenene til å bestemme likevektslinja på paleo-breane og fann at senkinga av likevektslinja var den same som med dagens brear. Slik kunne han anslå senkinga av sommartemperaturen overraskande nøyaktig. Han fann at denne stemde godt overeins med det botanikaren Knut Fægri fann om «yngre dryas»-morenene på Jæren.
Pensjonisttilveret
Sommaren 2011 var Andersen med på ein stor geologisk konferanse i Sveits der han vart med å presentere «New Zeeland»-arbeida, og nokre månader seinare, i september-oktober vart han med i området rundt Lysefjorden der han diskuterte kvar ein skal sende ei forskingsgruppe for å bestemme alderen til morenane han kartla på 1950-talet. Forskargruppa det er snakk om kjem frå Bergen og USA og blir leidd av respektive Jan Mangerud og George Denton. Dei skal nytta ein heilt ny metode til å ta prøver i arbeidet sitt.
Ruhi Sarıalp
Ruhi Sarıalp var ein tyrkisk friidrettsutøvar frå Manisa. Han var den fyrste tyrkisk friidrettsutøvaren som vann ein olympisk medalje og den fyrste som tok ein EM-medalje.
Zhangjiajie
Zhangjiajie (kinesisk: 张家界; pinyin: Zhāngjiājiè) er eit byprefektur nordvest i provinsen Hunan i Folkerepublikken Kina. Byprefekturet, som grensar mot provinsen Hubei, har eit areal på 9 516 km² og eit berekna folketal på 1,6 millionar.
Ruhi Sarıalp
Sarıalp byrja med friidrett ved ein militær høgskule i Konya. I 1945 sette han sin fyrste tyrkisk rekord i tresteghopp. Under Sommar-OL 1948 i London kom på tredjeplass i tresteg-tevlinga med eit hopp på 15,02 metter, svenske Arne Åhman vann med 15,40 m framom australske George Avery, 15,36 m.
Zhangjiajie
Det verna fjellområdet Wulingyuan ligg i byprefekturet. Også Fengtan-demninga, med ein 113 meter høg bogedam i You-elva, ligg i Zhangjiajie.
Byprefekturet Zhangjiajie omfattar to distrikt (区 qū) og to fylke (县 xiàn).
Næring
Turisme er viktigaste næringa i Zhangjiajie.
Samferdsle
Zhangjiajie har ei stor lufthamn.
Bexhill-on-Sea
Bexhill-on-Sea, som oftast berre vert kalla Bexhill, er ein by og ein badestad i fylket East Sussex sør i England innanfor distriktet Rother. Byen har ein folkesetnad på rundt 40 000 menneske. Rother Swim Academy ligg her. Det opphavlege angelsaksiske namnet på byen var Bexelei, frå leah, ein skog/skogopning der det voks buksbomtre (Buxus).
Historie
Dei tidlegaste bevisa på busetjing frå staden kjem frå oppdaginga av primitive båtar ved Egerton Park. Byen kom inn i offisiell eksistens med eit charter frå 772 der kong Offa av Mercia gav land til biskop Oswald for å byggje ei kyrkje. Tre hundre år seinare, rundt 1066, gav Vilhelm Erobraren Hastings si rape (landinndeling), inkludert den erobra byen Bexhill (òg referert til som «Badman Town»), til Robert, greve av Eu, som krigsbytte.
Landgodset Gotham i Bexhill var ått av familien de Lyvet (Levett) frå tidleg av. Familien Levett heldt land i Firle, Catsfield, Ninfield, South Heighton og West Dean og andre stader, noko som gjekk tapt på grunn av konkursen til arvingen. Thomas de Lyvet, son av Richard, Gotham til James Fiennes, 1. baron Saye og Sele (død 1450). Dotter til Thomas, Elizabeth, som gifta seg med William Gildredge av Withyham, gjekk imot eigarskapet til Gotham, utan hell, i 1445. Familien Gildredge levde seinare i nærleiken av Eastbourne der dei i 1554 åtte det meste av landet. Dagens Gildredge Park i Eastbourne er namngjeve etter familien. Det meste av landet vart gjeve vidare ved ekteskap til familien Gilbert (i dag Davies-Gilbert) av Eastbourne som gjorde landgodset Gildredge til sitt eige.
Kyrkja var ått av landgodset Bexhill inntil dronning Elisabeth I av England overtok det i 1590 og gav det til Thomas Sackville, den gongen baron Buckhurst. Thomas vart den første jarlen av Dorset i 1603. I 1813 då den mannlege slektslinja døydde ut gifta Elizabeth Sackville seg med den femte jarlen av De La Warr, og ho og ektemannen hennar arva Bexhill. Den tidlege historia kan enno vart sett i gatenamnene, som Sackville Road, Buckhurst Road, De La Warr Parade, og King Offa Way.
Den 20. mai 1729 kom ei skypumpe mot stranda og vart ein tornado som drog rundt 20 km innover land mot Battle og Linkhill, og ni gardar og eigedomar vart hardt råka.
Smugling var omfattande i dette området tidleg på 1800-talet. I 1828 vart han lokale forbrytarar, «Little Common Gong», involvert i kva som er vorte kjent som «slaget ved Sidley Green», eit område nord for Bexhill.
Lokalstyre
I løpet av den lokale styringsreformen i 1974 vart Bexhill ein del av Rother distriksråd (Rother District Council) og der igjennom tapte byrådet sitt. I staden vart Bexhill ein by i samsvar med Charter Trustees, tillitsmannsstyre, og representert med byrådsmedlem i Rother distriksråd. Eit forum bli halde kvart kvartal for å gje samfunnet ei stemme på lokalt nivå. Rothers distriksråd blir halde i Bexhill og val blir gjennomført kvart fjerde år. 83 byrådsmedlemmane blir valt, 18 av desse kjem frå dei 9 administrative einingane som utgjer Bexhill. For valet i mai 2007 utgjorde valresultatet 14 konservative, 3 liberaldemokratar og 1 uavhengig. Val til parlamentet blir halde i nabobyen Battle. På europeisk nivå er Bexhill representert av den søraustlege regionen som held 10 sete i Europaparlamentet. Valet for juni 2004 gav 4 konservative, 2 liberaldemokratar, 2 frå partiet United Kingdom Independence Party, 1 frå Arbeidarpartiet og frå dei grøne, ingen av dei levde i East Sussex.
Landemerke
Stader av særleg vitskapleg interesse ligg innanfor distriktet Bexhill; High Woods. Det har biologisk tyding sidan det er det einaste kjende skogslandet for vintereik (Quercus petraea) i East Sussex.
Det er òg funne mange fossil i Bexhill. I 2009 vart det eldste edderkoppnettet i verda funne innkapsla i rav i byen. Det var 140 millionar år gammalt.
Økonomi
Reginald Sackville, 7. jarl De La Warr, vedtok å omdanne det som var ein landsby på ein ås rundt ei kyrkje til ein eksklusiv badestad ved kysten og som han namngav Bexhill-on-Sea. Han var verksam i å byggje ein vernande sjømur sør for landsbyen, og vegen overfor vart difor kalla for De La Warr Parade. Store hus vart bygd innover landet derfrå og den nye byen fekk byrjinga si. I 1890 vart det luksuriøse hotellet Sackville Hotel bygde.
Bexhill var staden for det første billøp på bane i Storbritannia som skjedde i mai 1902. Skilt i utkanten av byen har teksta «Birthplace of British Motor Racing» (Fødestad for britisk motorløp) under namnet til byen. Bexhill 100 Festival of Motoring, heldt ved strandpromenaden i Bexhill, feira dette minte i for motorsporten i Storbritannia frå 1990 til 2002. Finalefestivalen vart feira hundreårsdagen for dei opphavlege løpa. I løpet av festivalen i 1999 oppretta organisatorane The Bexhill 100 Motoring Club slik at sjølv om festivalen ikkje lenger eksisterer heldt aktivitetane fram i ein eigen klubb og komiteen deira organiserer kvart år eit veteranbilshow, The Bexhill 100 Motoring Club Classic Car Show, som blir halde i august i The Polegrove, Bexhill.
De La Warr Pavilion, ein utstillingsbygning som var den store tanken til den niande jarlen De La Warr, vart opna i 1935 og er det første dømet på moderne arkitektur i ein britisk offentleg bygning.
Under den andre verdskrigen var Bexhill nemnt som eit stad for å invadere England som ein del av «Operasjon Sjøløve» av Nazi-Tyskland.
Clingman Peak
Clingman Peak er eit fjell på 2150 moh, og det siste fjellet langs sørveggen ved toppen av Priestleybreen i Victoria Land. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Otis Clingman jr. som var biolog ved McMurdo-basen, 1965–66.
Bexhill-on-Sea
Økonomi
Byen, som mange andre engelske badestader, er no meir eit fast busett samfunn. Sjølv det er ei mindre underhaldning- og forlystelsesområde ved sjøsida har byen i dag ein større fastbuande folkesetnad.
Prima Donna av Anita Skorgan & George Keller
Melodi Grand Prix 1978
«Prima Donna» deltok i Melodi Grand Prix 1978, den norske uttakinga til Eurovision Song Contest 1978 i Paris i Frankrike. Bidraget vart framført på norsk og italiensk av Anita Skorgan & George Keller, og enda på åttande- og sisteplass med 67 poeng.
Sand kommune
Sand kommune kan vera
4. fly- og luftforsvarsarmé
4. fly- og luftforsvarsarmé (russisk: 4-я армия ВВС и ПВО) er ein fly- og luftforsvarsstab på operasjonelt nivå (russisk: оперативное объединение) i Søre militærdistrikt. Staben ligg i Rostov-na-Donu.
Arméen byggjer på 4. luft- og luftforsvarskommando, som blei oppretta i 2009. Denne blei omdøypt i august 2015 i samband med ei omorganisering av forsvaret.
Novaja Ljalja
Novaja Ljalja (russisk Но́вая Ля́ля) er ein by i Sverdlovsk oblast i Russland med om lag 14 000. Byen ligg ved elva Ljalja, rundt 250 km nord for Jekaterinburg.
Byen vart grunnlagd i 1723 som ein busetnad rundt eit smelteverk for kopar (som vart lagd ned i 1744). Han fekk bystatus i 1938. I dag er næringslivet i byen hovudsakleg sentrert rundt treforedling, papir- og celluloseindustri.
Brentwood i Essex
Brentwood er ein by i Essex i England. Han har gjeve namn til og er administrasjonssenter for distriktet Brentwood, og ligg innanfor pendlarbeltet til London, 32 km nordaust for Charing Cross og like ved ringvegen M25.
Det er ein typisk forstad til London, med eit lite handleområde og ei hovudgate. Utanfor sentrum har bustadområde spreidd seg ut i det som tidlegare var landsbygd og skogområde. Byen er kjent for privatskulen Brentwood School. Ei rekkje selskap held til på industriområde i byen.
Byen fekk i 1990-åra rykte på seg for å vere den kjedelegaste byen i England. Dette oppstod då David McClucky, bestyraren for Brentwood Theatre, sa til ein lokal journalist at «det er vanskeleg å trekkje fram noko interessant om Brentwood» som kunne feirast i ein komande festival. Han skal seinare ha forklart at han meinte at det var vanskeleg å trekkje ut ein ting frå dei mange historiske hendingane som har funne stad der. Men skaden var skjedd, og vart ikkje mindre då nokon fann ut at «Bored town» er eit anagram for Brentwood.
Trebinjë
Trebinjë er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Pogradec.
Ved folketeljinga i 2011 hadde den dåverande landkommunen Trebinjë 2 481 innbyggjarar.
Mike Pinder
Michael Thomas «Mike» Pinder er ein engelsk musikar og eit av medlemmane som grunnla det britiske rockebandet Moody Blues, der han spelte tangentinstrument. Han forlet bandet etter å ha spelt inn albumet Octave i 1978. Han er særskild kjend for å ha medverka til utviklinga av mellotronen.
Paul Robeson
Liv
Robeson var fødd i Princeton i New Jersey. Far hans, William Drew Robeson, var ein prest og rømd plantasjeslave av igbo-opphav. Mora, Maria Louisa Bustill, kom frå ein framtredande kvekarfamilie og hadde afrikansk, angloamerikansk og lenape-opphav. I 1900-01 oppstod ein konflikt mellom William og kvite støttespelarar av kyrkja hans. Konflikten førte til at han måtte gå av, og livnæra seg gjennom kroppsarbeid. Tre år seinare døydde Maria Louisa i ein husbrann. Familien måtte bu på eit leigd loft fram til William blei prest for African Methodist Episcopal Zion Church i 1910.
Paul Robeson preika av og til i staden for faren, når faren var på reise. Han deltok også i skodespel og song ved Somerville High School i Somerville i New Jersey, og gjorde det godt i amerikansk fotball, basketball, baseball og friidrett.
Mike Pinder
Pinder var med på å danne The Moody Blues i 1964. Pinder var avgjerande i valet av gitarist og vokalist Justin Hayward som nytt medlem i bandet i 1966, då Denny Laine slutta. Pinder fekk tak i ein brukt mellotron frå Streetly Electronics, og etter å ha gjort fleire forbetringar på instrumentet, starta å han å nytte det på fleire av Moody Blues-innspelingane. Pinder introduserte mellom anna mellotronen for venen John Lennon, som så nytta instrumentet på «Strawberry Fields Forever». Pinder, lydteknikar Derek Varnals og produsenten deira Tony Clarke, fann ein metode å ta opp lyden av mellotronen på utan den brå, kuttande lyden instrumentet normalt gav. Denne symfoniske lyden prega musikken til dei sju «kjernealbuma» til Moody Blues frå 1967 til 1972.
Paul Robeson
Utdanning
Frå 1915 studerte Robeson ved Rutgers University. Han vart den tredje afroamerikanske studenten ved universitetet nokonsinne. Under studietida utmerkte han seg som amerikansk fotballspelar og songar, og ved slutten av studiane blei han vald ut både som spelar til All America-laget (sett saman av framifrå amatørar frå heile USA) og som valedictorian - avskjedstalar - for sitt årskull.
Mike Pinder
I tillegg til mellotron, orgel og piano, spelte Pinder òg cembalo, Moog synthesizer, tablaer og forskjellig perkusjon, samt både akustiske og elektriske gitarar og harmonivokal.
Paul Robeson
Utdanning
Robeson byrja å studera juss ved New York University i 1919. Ettersom han fann seg dårleg til rette der, bytta han til Columbia University der han tok juridisk eksamen i 1922. Han arbeidde ei tid som advokat, men måtte gje seg på grunn av rasisme. Han hadde spelt i nokre stykke då han blei vald ut til å spela Jim i All God's Chillun Got Wings og Brutus i The Emperor Jones i 1923, begge stykke av den kjende dramatikaren Eugene O'Neill.
6. fly- og luftforsvarsarmé
6. fly- og luftforsvarsarmé (russisk 6-я армия ВВС и ПВО) er ein fly- og luftforsvarsstab på operasjonelt nivå (russisk: оперативное объединение) i Vestre militærdistrikt. Staben ligg i St. Petersburg.
Mike Pinder
I 1971 spelte Pinder tamburin på John Lennon-albumet Imagine på songen «I Don't Wanna Be A Soldier (I Don't Wanna Die)».
Paul Robeson
Skodespelar
Paul Robeson hadde gifta seg med Eslanda «Essie» Goode i 1921. Ho blei agenten hans, og forhandla fram den første filmrolla hans i stumfilmen Body and Soul (1925), som blei regissert av Oscar Micheaux. Robeson hadde også suksess med spiritual-framføringar saman med pianisten Lawrence Brown. I dei neste åra debuterte han som skodespelar i Europa (med The Emperor Jones) og turnerte som songar på begge sider av Atlanterhavet. Paul og Essie fekk ein son, Paul Robeson, Jr., i 1927.
6. fly- og luftforsvarsarmé
Arméen var først aktiv frå 1998 til 2009. Han vart så omorganisert til 1. luft- og luftforsvarskommando. 1. august 2015 blei han omorganisert til 6. fly- og luftforsvarsarmé att.
Mike Pinder
The Moody Blues tok ein pause frå 1974, og Pinder flytte til California, der han gav ut soloalbumet The Promise i 1976. I 1977 gjekk bandet i studio att, men Pinder ønskte ikkje å delta for fullt, men medverka på albumet Octave i 1978.
Paul Robeson
Skodespelar
Som skodespelar utmerkte Robeson seg mellom anna med rolla som Joe i musikalen Show Boat, der han la lista med si framføring av «Ol' Man River», og med tittelrolla i Othello av Shakespeare. Som songar var han særleg kjend for sine spirituals, som han spelte inn på grammofon og turnerte med i ei rekkje land.
Mike Pinder
Seinare i livet var Pinder konsulent i Atari dataføretak (hovudsakleg med arbeid på musikksyntese). Han vart verande utanfor ålmenta til midten av 1990-åra, då han byrja å gje intervju att og starta å spele inn ny musikk.
Paul Robeson
Skodespelar
I 1934 byrja Robeson studiar ved School of Oriental and African Studies i London. Han fekk auka interesse for Afrika og byrja engasjera seg i kampen mot imperialisme og rasisme. Robeson vitja Sovjetunionen i 1934, der han for første gong i livet følte at rase var irrelevent: «Here I am not a Negro but a human being for the first time in my life ... I walk in full human dignity.»
Aktivist
Etter at andre verdskrigen braut ut heldt Robeson seg i USA, der han blei framheva som Amerikas «no.1 entertainer» og samstundes uglesett for dei politiske haldningane sine. Som ihuga borgarrettsforkjempar, støttespelar for fagforeiningar og kommunistvenleg blei han svartelista frå media.
Jonathan Edwards
Jonathan Edwards kan visa til:
Paul Robeson
Aktivist
I byrjinga av mai 1949 vitja Robeson Oslo. Etter konsertar og foredrag i Folkets Hus og i Samfundshuset, heldt han utandørskonsert på Youngstorget den 4. mai 1949. Friluftskonserten blei arrangert av avisa Friheten, hovudorganet til Norges Kommunistiske Parti. Ifølge avisa hadde Robeson også tatt i mot invitasjonar frå arbeidstakarorganisasjonane ved Akers Mekaniske Verksted og ved Standard Telefon og Kabelfabrik til å møta arbeidarar ved fabrikkane. I begge tilfella skulle vitjingane skje på føremiddagen 4. mai, like utanfor fabrikkområda.
Lermoos
Lermoos er ein kommune i distriktet Reutte i forbundslandet Tirol i Austerrike. Kommunen dekker eit areal på 56,5 km² med om lag 1100 ibuarar i 2016. Landbyen Lermoos ligg 1004 meter over havet. I nordaust grensar kommunen mot delstaten Bayern og Tyskland.
Ei rad alpine skirennarar frå Lermoos hevda seg i verdseliten i 1950-/60- og 70-åra. Det gjaldt særleg utøvarane Walter Schuster, Hilde Hofherr, Josl Rieder, Berni Rauter og Josef Pechtl.
Paul Robeson
Aktivist
I 1950 vart han fråteken passet sitt og gjeven utreiseforbod frå USA.
Bjarne Støtvig
Bjarne Støtvig var ein norsk forretningsmann og politikar frå Botne i Vestfold. Han representerte partiet Høgre på Stortinget i 1950- og 60-åra.
Paul Robeson
Aktivist
I 1958 blei utreiseforbod mot mistenkte kommunistar oppheva av høgsteretten i USA, og Robeson fekk passet sitt tilbake. Han la ut på ein verdsturné med London som utgangspunkt. Robeson vitja Sovjetunionen, New Zealand og Australia, der han uttalte seg kritisk mot behandlinga av maoriar og aboriginarar.
Bjarne Støtvig
Støtvig var son til ein gardbrukar. Frå 1915 til -18 var han butikkekspeditør i Larvik. Deretter gjekk han Treiders handelsgymnas i Oslo, der han tok eksamen i 1920 og så reiste tilbake til ekspeditørjobb i Larvik. Åra 1923-27 arbeidde han som kalkulatør i Moss. Etter vel to år som handelsagent med base i Oslo, slo han i 1930 seg ned i Larvik og dreiv eiga klesforretning i byen fram til 1965.
Paul Robeson
Aktivist
I 1961 fekk Robeson nervøst samanbrot, og gjekk gjennom behandling med elektrosjokk og medikament i London i to år. I 1963 fekk vener han overført til Aust-Berlin, der han fekk psykoterapibehandling og færre medikament. Seinare det året vende han tilbake til USA og levde hovudsakleg tilbaketrekt resten av livet.
Bjarne Støtvig
I over 18 år, 1945-63, var Støtvig med i bystyret i Larvik, perioden 1954-57 sat han også i formannskapet. Valbolken 1950-53 var han stortingsrepresentant frå dei seks kjøpstadene i Vestfold. Då det ved stortingsvalet hausten 1953 var slutt på eigne bykrinsar, lukkast han ikkje å verte vald frå Buskerud fylke. Derimot vann han eit stortingssete for Høgre og Buskerud i 1957, eit sete han beheldt også etter stortingsvalet i 1961. I alle tre stortingsperiodane; 1950-53, 1957-61 og 1961-65, var han formann i Administrasjonskomiteen.
Paul Robeson
Aktivist
Etter at kona Essie døydde i 1965, budde Paul nokre år med familien til sonen i New York. Deretter slo han seg ned hjå syster si i Philadelphia i 1968. Han døydde i Philadelphia, 77 år gammal.
Fiskeørner
Fiskeørner (Pandion) er ei slekt av haukefuglar med ein eller to nolevande artar, avhengig av taksonomisk standpunkt. IOC World Bird List listar to fiskeørnartar, andre autoritetar berre ein art, fiskeørn. Pandion er einaste slekta i fiskeørnfamilien, Pandionidae. Fiskeørner har ei kosmopolitisk utbreiing, dei lever på alle kontinent unntatt Antarktis.
Det vitskaplege namnet Pandion er frå gresk mytologi. Athen hadde to kongar med namnet Pandion, ein av desse fekk eit born som blei omskapt til ein hauk.
Skildring
Fiskeørner er mellomstore haukefuglar, ca. 52 til 60 centimeter i kroppslengd, der hoer er monaleg større enn hannar. Karakteristisk for utsjånaden er den nær kvite undersida av kropp og venger synleg i flukt. Dei er meistrar i å stupe etter og gripe fisk med beina som sym grunt under vassoverflata.
Slekta skil seg frå rovfuglslekter av haukefuglar på ei rekke punkt. Til dømes viser beina slåande ulikskapar, generelt er fiskeørnføter store. Tærne er omtrent like lange, hos fiskeørner kan den ytre tåa peike framover eller bakover (reversibel). Byttedyret blir gripe med to tær framover og to bakover, nett som hos ugler. Klørne er lange, spisse og runde i tverrsnitt. Tærne har ei ru underside som gjer det mogleg å halde godt på glatte fiskar.
Gaute
Gaute er eit mannsnamn, frå det norrøne namnet Gauti, ei sideform av namnet Gautr ('mann frå Götaland'), jfr. namnet Gaut.
11. fly- og luftforsvarsarmé
11. fly- og luftforsvarsarmé (russisk 11-я армия ВВС и ПВО) er ein fly- og luftforsvarsstab på operasjonelt nivå i Austre militærdistrikt i Russland. Arméen vart skipa i 2015 i samband med omorganisering av det russiske forsvaret. Staben ligg i Khabarovsk.
Historie og stabsbygning
Eininga endra namn frå ''11. arméen av flyvåpenet og luftforsvaret''.
Rundt 2015 tok eininga tilbake eit tidlegare namn, ''11. arméen av flyvåpenet og luftforsvaret''.
Hydrometer
Eit hydrometer eller areometer er eit måleinstrument som blir nytta til å måle tettleiken eller spesifikk graviteten (relativ tettleik) i væsker.
Hydrometeret er vanlegvis laga av glas med eit tungt lodd nedst i ein behaldar for å flyte riktig veg. Frå denne går det eit tynt sylindrisk røyr rett oppover. Hydrometeret flyt i væsken vi vil måle tettleiken i. Det tynne sylindriske røyret er merkt for konsentrasjonar, anten med ein papirstrimmel i røyret, eller med merke på røyroverflata. Avlesinga av instrumentet skjer ved å sjå kor væskeflata kryssar det tynne sylindriske røyret med skalaen for tettleiken.
Måleintervallet er bestemt av vekta av instrumentet og volumintervallet av den nedsenka delen av instrumentet, når det tynne røyret er nesten heilt over væskeoverflata til volumet når det tynne røyret er nesten nedsenka i væska. For å måle eit større intervall med tettleiker er det vanleg å nytte fleire hydrometer med ulik vekt og dermed ulike måleintervall.
Målemetoden baserer seg på Arkimedes lov som seier at krafta av oppdrifta er lik vekta av væsken som den flytande lekamen skyv vekk. Derfor vil instrumentet flyte djupt ved låg tettleik av væska og det flyt høgt ved større tettleik av væsken. I lettare væsker som bensin og alkohol flyt hydrometeret djupt, medan i tyngre væsker som saltlake, mjølk og sterke syrer flyt hydrometeret høgt.
Nokre historikarar tillegg Hypatia av Alexandria oppfinninga av hydrometeret sjølv om det er få eller ingen prov for dette.
Bruk av hydrometer
Hydrometre blir mykje nytta til å fastsette verdien av løysingar både av mellom anna mjølk, sukker, øl, vin og svovelsyre.
Mjølk er samansett av stoff som både er lettare og tyngre enn vatn, som feitt, sukker og salt. Derfor er det òg naudsynt med fastsetting av feittinnhald for å finne mjølkekvaliteten.
Spesialiserte hydrometer
Spesialhydrometer har ofte namn etter bruken: t.d. eit laktometer er eit hydrometer laga spesielt for å måle meieriprodukt.
Laktometer
Eit laktometer (eller galaktometer) er eit hydrometer nytta til å undersøke mjølk.
Alkoholometer
Eit alkoholometer er eit hydrometer som er kalibrert til å måle alkoholstyrken i væsker. Det er òg kjent som eit proof and traille hydrometer i engelsktalande land. Eit alkoholometer måler eigentleg berre tettleiken til væska.
Heaven & Earth av Yes
Albumet vart produsert av Roy Thomas Baker, som først arbeidde med bandet på innspelingar i 1979, og miksa av den då tidlegare og noverande medlemmet Billy Sherwood. Då det kom ut nådde Heaven & Earth 20. plassen på den britiske albumlista, den høgaste plasseringa deira der sidan Talk i 1994. Det nådde òg 26. plassen på den amerikanske albumlista.
Jernsporvar
Skildring
Desse små, nokså grålege artane liknar, men er ikkje nært relatert til familien sporvar, dei er generelt rekna å vere nærast knytt til trastar eller songarar. Dei er 14 til 18 centimeter i lengd, og veg mellom 25 og 35 gram. Jernsporvar har tynne skarpe nebb, som reflekterer dietten deira av bakkelevande insekt om sommaren, supplert med frø og bær om vinteren. Dei kan òg svelgje grus og sand for å hjelpe til med å bryte opp desse frøa.
Heaven & Earth av Yes
Medverkande
Yes
Hydrometer
Saccarometer
Eit saccarometer er eit hydrometer som er kalibrert for å bestemme sukkerkonsentrasjonen i væsker. Det blir i hovudsak berre nytta av ølbryggarar og vinleggarar for å bestemme sukkermengda før gjæringa blir starta. and it can also be used in making sorbets and ice-creams. Det første saccharometer for ølbryggarar var konstrulert av John Richardson i 1784.
Mount Coates i Victoria Land
Mount Coates er eit fjell, 2060 moh, like aust for Bornsbreen i Kukri Hills i Victoria Land. Det vart namngjeve av den vestlege gruppa, leia av Thomas Griffith Taylor, under Terra Nova-ekspedisjonen.
Skeiselandskampen Sovjetunionen–Noreg 1959
500 m
Dato: 10. januar 1959 <br style="clear:both;" />
5000 m
Dato: 10. januar 1959 <br style="clear:both;" />
1500 m
Dato: 11. januar 1959 <br style="clear:both;" />
Hydrometer
Termohydrometer
Eit termohydrometer er eit hydrometer med eit termometer innbygd i flytedelen. For å finne tettleiken til ulike petroleumsprodukt, som brenseloljer, er prøva vanlegvis varma opp ved å nytte ei temperaturkappe med eit termometer plassert bak henne sidan tettleiken er avhengig av temperaturen. Lette oljer er plassert i kjølekapper, typisk ved 15 °C.
Barkometer
Eit barkometer er eit hydrometer som er kalibrert for å finne styrken i væsker til garving av lêr.
Frostvæskemålar
Ein annan bilbruk av hydrometer er for å undersøke kvaliteten på frostvæskeløysingar som er nytta til kjøling av bilmotorar.
Acidometer
Eit acidometer, eller nokre gongar stava acidimeter, er eit hydrometer nytta til å måle den spesifikke graviteten til ei syre.
Ved analyse av finkorna jordprøver er det nyttig å løyse ei bestemt volumeining jord i eit kjent volum vatn. Når jordpartiklane er svevande i løysinga vil hydrometeret flyte høgere.
Urinundersøking
Tidlegare var det vanleg på legekontora og sjukehuslaboratoria å måle tettleiken av urin med hydrometer. Det har no komme analysestrimlar som saman med mange andre analyser òg gir urinen sin tettleik som ein farge som kan tolkast med en fargeskala. Ved dehydrering / væskemangel vil urinen bli meir konsentrert med større tettleik og hydrometeret ville flyte høgt. Ved nyresvikt kan det komme mykje urin med låg tettleik sidan nyrene ikkje greier å bli kvitt avfallsstoff og substansar som bør fjernast frå blodet.
Feilkjelder ved bruk av hydrometer
Hydrometeret må flyte fritt. Dersom det gnissar mot kanten av behaldaren som væska er i, kan det bli for høg eller for låg måling. Dersom overflatespenninga trekk hydrometeret opp eller ned kan dette gi ein feil i avlesinga.
Jernsporvar
Skildring
Dei typiske habitata deira er fjellområde i eit område langt over tregrensa, men under snølinja. Altaijernsporv kan finnast så høgt som 5600 moh. når dei hekkar, men dei fleste jernsporvar hekkar i krattvegetasjon på lågare nivå. Dei fleste artane vandrar nedover for vinteropphald, med berre nokre er hardføre nok til å overleve høgt også om vinteren. Jernsporvar lever mesteparten av tida si i underskog. Dei fleste av artane lever saman i flokkar. Arten jernsporv er eit unntak sidan han føretrekkjer å vere einsam, unntatt når han søkjer føde.
Heaven & Earth av Yes
Medverkande
Andre musikarar
Balsatre
Balsatre (Ochroma pyramidale) er eit tropisk lauvtre i kattosfamilien, i underfamilien Bombacaceae. Arten stammar frå Karibia og Sør-Amerika, men blir no dyrka overalt i tropane for å gje skugge og til nyttebruk. Treet har store, handnerva blad og raudbrune blomar. Det veks svært raskt og kan under gunstige tilhøve bli opptil 15 m høgt med eit tverrmål på 50 cm i løpet av 5–6 år. Treet blir då rekna som moge for hogging.
Mount Cocks
Mount Cocks i Antarktis er eit fjell ved toppen av Koettlitzbreen sør i Victoria Land i Antarktis. Toppen, som er på 2438 moh, ligg 20 km nord-nordaust av samløpet mellom Cocks og Skeltonbreen ved sørenden av Royal Society Range.
Balsatre
Bruk
Veden, som blir kalla «balsa», er mjuk og ljos gråkvit med porer som dannar brune striper på flatene. Med ein densitet ved 15 % råme på ca 0,16 g/cm3 blir balsa rekna som eit av dei lettaste trevirka i verda. Det har dårlege styrkeeigenskapar; skruer og spikrar får dårleg feste. Lim derimot held godt. Det må særleg skarpt verktøy til for å bite på så mjukt virke som balsa.
Mount Cocks
Det vart oppdaga av Discovery-ekspedisjonen (1901–04) som namngav det etter E.L. Somers Cocks, då kasserar i Royal Geographical Society.
Balsatre
Bruk
Frå tørr tilstand vil virket suge opp store mengder vatn, medan det i fersk tilstand vil kunne halde seg flytande lengje, og har vore brukt til å laga båtar og flåtar. Kon-Tiki-flåten til Thor Heyerdahl (1947) var laga av balsatre.
Heaven & Earth av Yes
Medverkande
Produksjon
Kjelder
Yes
Balsatre
Bruk
Veden har vore brukt til flaskekorkar, og blir òg brukt som isolasjonsmateriale og til modellbygging og protesar. Balsa har òg vore nytta i romfart på grunn av den låge vekta si.
Jernsporvar
Skildring
Jernsporvar kan ha to til tre ungekull i året. Spelet består av mykje song frå hannar, og kan innehalde korte flygingar slik som lerker gjer for å tiltrekkje seg ein make. Hos dei fleste artane, vil begge kjønna ta del i reirbygginga, med arten jernsporv igjen som eit unntak - her tar hannfuglane ikkje del i reirbygging eller ruging. Dei byggjer eit ryddig koppforma reir og legg ca. 4 grøne eller blå egg. Egga rugast i rundt 12 dagar. Ungane vert mata av begge foreldra og treng ytterlegare 12 dagar eller meir til dei er flygedyktige.
Artslista
Jernsporvar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Klos i Elbasan
Klos er ein tidlegare landkommune i regionen Elbasan i Albania. Etter ei admininistrasjonsreform i 2014 inngår han som ei kommunaleining i kommunen Cërrik.
Ved folketeljinga i 2011 hadde den dåverande landkommunen Klos 3 262 innbyggjarar.
Tidlegare administrativ inndeling
Fram til år 2000 var Klos ein del av distriktet Elbasan. Den dåverande landkommunen omfatta busetnadene:
25. april-brua
25. april-brua (portugisisk Ponte 25 de Abril) er ei hengebru i Lisboa i Portugal. Brua er 2 277 meter lang og hengebruspennet er 1 012 meter langt.
Historikk
Brua opna i 1966 og vart då kalla Salazar-brua (Ponte Salazar) etter António de Oliveira Salazar. Etter Nellikrevolusjonen i 1974 fekk brua det nye namnet 25. april-brua etter revolusjonsdagen. Vegane E1 og E90 går over brua.
A Winter's Tale av Queen
«A Winter's Tale» er ein song av Queen, frå albumet Made in Heaven, som kom ut i 1995 etter Freddie Mercury døydde i 1991. Han vart skriven etter innspelinga av Innuendo var over, og Mercury fekk inspirasjon til songen då han kikka ut vindauga på sjukehuset sitt ved Genfersjøen i Sveits. Songen har ei psykedelisk, draumeaktig kjensle, og skildrar det Mercury såg utafor vindauga.
Mercury skreiv songen og spelte inn vokal og klaverinstrument. I dokumentarfilmen «Queen - Champions of the World» vert det sagt at dette var, om ikkje den første så i alle fall eit av dei særs få gongane Mercury spelte inn heile songen i eit forsøk i studio. Det vart sagt i filmen at Mercury alltid insisterte på å lage musikken før dei byrja på vokalarrangementet, men innsåg at han hadde lite tid att og at det ikkje var tid til å gjere det på noko anna måte.
Songen vart gjeven ut som den andre singelen frå albumet. I Storbritannia var singelen òg tilgjengeleg i eit avgrensa CD-omslag med grønt papir, som likna ei julegåve.
Musikkvideo
Musikkvideoen, som vart skapt etter han døydde, var ein epitaf, der dei skriftlege merknadane Mercury hadde til songen, vart vist ved sidan av tidlegare bilete og klipp av Mercury.
Kvalp
Kvalp eller kvelp er namn på ungar av hundedyr, mår, mink, bjørnar og halvbjørnar. Kvalpestadiet varer til kvalpen kan kallast eit ungdyr, noko som varierer både mellom artane og for kvar art.
Chipping Ongar
Chipping Ongar (ofte kalla berre Ongar) er ein by i Essex i England.
Han var i mellomalderen ein viktig marknadsby, som låg i sentrum av eit hundred. Det låg eit normannisk slott der, og soknekyrkja er for ein stor del bygd med gjenbrukte tegl frå romersk tid.
Byen var elles mest kjend for Ongar undergrunnsstasjon, som var den nordlegaste stasjonen på London undergrunnsbane inntil han vart nedlagd i 1994. Det er seinare opna ei vanleg toglinje dit, Epping Ongar Railway.
Marion Kirkland Reid
Marion Kirkland Reid (1815-1902) var ein skotsk feministisk forfattar som særleg er kjend for verket A Plea for Woman, fyrste gjeve ut i 1843. A Plea for Woman blei fyrst gjeve ut i Edinburgh i 1843 av William Tait, og så i USA i 1847, 1848, 1851 og 1852 som Woman, her Education and Influence under namnet of Mrs. Hugo Reid. Ho var medlem av Ladies National Association for the Repeal of the Contagious Diseases Acts.
Liv og virke
Reid var dotter av James Kirkland, ein kjøpmann i Glasgow, og Janet Finlay.
Ho gifta seg med Hugo Reid 8. januar 1839. Reid var ein progressiv pedagog frå Edinburgh.
Marion var den einaste skotske kvinna til stades ved World Anti-Slavery Convention i London i juni 1840, der ho og andre britiske tilskodarar, mellom anna Anne Knight, var vitne til at amerikanske kvinnelege utsendingar blei nekta å ta del i konvensjonen. Det fann stad ein stor debatt, og Kirkland møtte leiaren for den amerikanske kvinnedelegasjonen, Lucretia Mott. Denne hendinga, og ein artikkel om "Women's rights and duties" i Edinburgh Review frå 1841, kan ha inspirert Kirkland si bok A Plea for Women, som ho skreiv i 1843. Anne Knight sende eit eksemplar til Lucretia Mott og anbefalte henne varmt, og boka fekk stor innverknad i Nord-Amerika. A Plea for Women er truleg det fyrste verket frå Storbritannai eller USA som la vekt på å oppnå både sivile og politiske rettar for kvinner. Boka var særleg viktig dei fyrste åra av kampanjen for røysterett for kvinner i USA.
Hugo hadde undervisingspostar i Liverpool og Nottingham, før han blei rekstor ved Dalhousie College i Halifax i Nova Scotia, ei stilling han hadde frå 1855 til 1860. Marion drog truleg med han til Canada. Etter at familien vende tilbake til Storbritannia budde dei i Marylebone i London, som var adressa Marion oppgav då ho skreiv under på eit opprop om røysterett for kvinner gjeve til parlamentet i 1866. Etter at Hugo døydde i 1872, budde ho hjå den einaste dottera si, Jessie, i Shepherd's Bush.
Proptisht
Proptisht er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Pogradec.
Tidlegare administrativ inndeling
Fram til år 2000 var Proptisht ein del av distriktet Pogradec. Den dåverande landkommunen omfatta busetnadene:
Ullsfjord
Ullsfjord kommune 1902-1964
Ullsfjord var del av Lyngen formannskapsdistrikt frå 1837. 1. januar 1902 blei Ullsfjord skilt ut som eigen kommune med 1139 innbyggjarar, under namnet «Sørfjord».
1. januar 1964 blei det meste av Ullsfjord, med 2019 innbyggjarar, slått saman med Tromsø og Tromsøysund kommunar saman med delar av Hillesøy, til den nye Tromsø kommune. Svensbyområdet, på austsida av Ullsfjorden, med 171 innbyggjarar, blei, saman med fastlandsområdet i Karlsøy, innlemma i Lyngen kommune.
Ullsfjordområdet har hatt kraftig nedgang i folketalet dei siste åra. Bygdene som blei overførte til Tromsø kommune i 1964, hadde til saman 860 innbyggjarar den 1. januar 2006.
Folketalsutvikling
Folketalsutvikling for tidlegare Ullsfjord kommune frå 1910 til 1964:
The Swingle Singers
The Swingle Singers er ei vokalgruppe som blei danna i 1962 i Paris med songarane Ward Swingle, Anne Germain, Jeanette Baucomont og Jean Cussac som medlemmar. Frå 1973 har gruppa hatt hovudbase i London. Ho produserer komplisert, teknisk imponera nde a cappella-versjonar av klassiske poplåtar, jazz og klassisk musikk.
Oppstarten
Gruppa var opphavleg leia av Ward Swingle. Han var ein amerikansk jazzsongar fødd i 1928 som tidlegare hadde vore med i den berømte franske songgruppa Les double six, og byrja som tilfeldig bakgrunnssongar for artistar som Charles Aznavour og Edith Piaf.
Gruppa song ein del vokaljazz med komponisten og pianisten Michel Legrand, men då han flytta till Hollywood for å laga filmmusikk, mangla gruppa utfordrande musikk å synga. Swingle leitte etter interessant material og fatta interesse for Bachs Das wohltemperierte Klavier. Dette leidde til utgjevinga av den fyrste plata diera, Jazz Sébastien Bach. Plata vann Grammy Award i 1963 for Best performance by a chorus («Beste korframføring») og Best new artist of 1963 («Beste nye artist i 1963»).
Christiane Legrand, systera Michel Legrand, var ein av sopranane i gruppa.
Endringar i gruppa
Gruppa har endra medlemmar og namn fleire gonger.
Besetning per 2009
Gruppa bestod i 2009 av åtte songarar (to sopranar, to altar, to tenorar og to bassar):
Ottesens Skipsbyggeri
Ottesens Skipsbyggeri er eit firma lokalisert på Jensaneset, Sagvåg, i Stord kommune. Det vart skipa i 1825 og i den mest aktive perioden, 1902 – 1961, vart det bygd i alt 214 nye båtar ved verftet og det skal ha omfatta heile 12 bygningar med totalt 200 meters kailengd. Det kan til tider ha vore så mykje som 80 tilsette i denne perioden.
Ottesens Skipsbyggeri har i dag oppgåva med vedlikehald og utvikling av eigedomen på Jensaneset som inneheld to spesialområde for bygningsvern og industri.
Historie
Ottesens Skipsbyggeri vart skipa i 1825 av Otte Ottesen. Det var på den tida allereie mykje aktivitet i samband med båtbygging i Sagvåg, og området husa fleire mindre båtbyggeri. Framover mot 1900 kjøpte Ottesen opp dei andre båtbyggeria som var lokalisert på sjølve Jensaneset. Båtane som vart bygde den første tida var i all hovudsak handelsskip som vart nytta i Austersjøen, og fiskebåtar til bruk i Nordsjøen og ved Island.
Blant båtane bygde ved Ottesens Skipsbyggeri var enkelte spesialbåtar. Dette inkludete bl.a. «Herman Friele», produsert i 1922 for Bergen Musæums Biologiske Stasjon på Herdla og vart brukt som havforskingsfartøy. Skipet var på utlån til Trondhjem Biologiske Stasjon i perioden 1955 – 1962. Ottesens Ottesens Skipsbyggeri bygde også redningsskøytar, inkludert «Olav Østensjø jr.» og «Haakon 7». «Haakon 7» skilde seg ut ved og vere ein av tre båtar bygde som stålbåt, og ikkje trebåt.
Verftsområdet på Jensaneset var frå 1980-talet utleigd til Sagvåg Båtservice, seinare ein del av Rubb Sagvåg Båtservice A/S. Denne bedrifta flytta i 2009 til Bømlo.
Noverande status
Det som er att av arbeidet til Ottesens Skipsbyggeri er forvaltning av eigedomen. Selskapet har ansvar for vedlikehald og utvikling av eigedomen i tråd med kommunedelplan for kulturminne og kulturmiljø i Stord kommune, vedteke 26.11.2009. Eigedommen inneheldt to spesialområder for bygningsvern og industri. Modernisering av eksisterande bygningar, samt nybygg, er tillate på området så lenge utforminga er tilpassa det verneverdige miljøet i storleik, form og funksjon.
Arkiv
Arkivmaterialet etter verksemda er overlevert Hordaland fylkesarkiv og inneheld skipsteikningar og foto som kan vere av stor verd for maritim historie.
Ehrwald
Ehrwald er ein kommune i distriktet Reutte i forbundslandet Tirol i Austerrike. Kommunen dekker eit areal på 49,4 km² med nær 2 600 ibuarar i 2016. Omframt landsbyen Ehrwald, 984 meter over havet, ligg også landsbyen Obermoos og fire grender i kommunen. Både i nord og aust grensar kommunen mot delstaten Bayern og Tyskland. Frå Obermoos går mot aust ei 3,6 km lang svevebane til toppen av Zugspitze, grensefjellet mellom Ehrwald og Bayern som er Tysklands høgste fjell.
Philadelphus coronarius
Philadelphus coronarius må ikkje forvekslast med Philadelphus lewisii som er meir hardfør og luktar mindre. Denne går ofte under namnet «nordlandsskjærsmin».
Rotnettet er kraftig, og hovudrøtene er fordelt både langt ned og vidt ut. Dei fine siderøtene ligg like under jordoverflata. Greinene har kvit marg. Busken kan bli 4 x 3 m (30 x 30 cm/år).